Rarangkén -um-

Rarangkén -um- mangrupa salah sahiji rarangkén tengah (en:infix) pikeun ngawangun kecap-kecap rundayan dina Basa Sunda. Sacara umum rarangkén -um- ngawangun kecap pagawéan jeung sipat.

Rarangkén -um- ngalaman parobahan posisi jadi rarangkén hareup lamun nyalusupan kecap anu dimimitian ku vokal.

+ Rarangkén -um-: parobahan sora (en:alomorf)  Robah jadi  nalika wangun dasarna...  Conto: um-   dimimitian ku vokal  amis + -um- --> umamis
aing + -um- --> umaing

+ Rarangkén -um-: warna jeung harti kecap nu diwangunna Warna kecap  Harti  Conto pagawéan aktif  “ngalakukeun ...”  lumampah, lumaku, sumujud pagawéan aktif  “migawé salaku ...”  kumawula pagawéan aktif  “dina kaayaan ...”  bumetah, gumantung, tumamprak, sumerah pagawéan aktif  “remen/tutuluyan ...”  lumengis, rumahuh, jumerit, sumegruk sipat  “saperti/jiga ...”   gumading, lumého, kumincir  sipat  “saperti nu ...”  umaing, gumedé, kumasép, gumeulis,  umamis, humaseum sipat  “boga ...” (wangun dasarna kecap barang)  rumasa